হতাশ লিওনেল মেসি। আর্জেন্টিনার জার্সি গায়ে না দিতে পেরেছেন বিশ্বকাপ না কোপা আমেরিকার ট্রফি। সোমবার ভোরে কোপা-আমেরিকায় চিলির বিরুদ্ধে ফাইনালে টাই ব্রেকারে গোল ফস্কান মেসি। খেলার শেষে কান্নায় ভেঙে পড়েন মেসি। 
এরপরই ফুটবল বিশ্বকে হতাশ করে দিয়ে লিওনেল মেসির ঘোষণা—তিনি অবসর নিতে চলেছেন। আন্তর্জাতিক ফুটবল থেকে তিনি অবসর নিচ্ছেন বলে ঘোষণা করেছেন। টুইটার এবং ইনস্টাগ্রামে মেসি এই ঘোষণা  করে দেন। মেসি জানিয়ে দিয়েছেন, আন্তর্জাতিক ফুটবলে তাঁর কেরিয়ার শেষ। তাঁকে আর দেখা যাবে না দেশের হয়ে খেলতে। এখন থেকে তিনি শুধু ক্লাব ফুটবলেই মনোনিবেশ করবেন। 
আরও পড়ুন 
নীল-সাদা জার্সি পরবেন না মেসি। কে হবেন আর্জেন্তিনার নতুন তারকা? দেখুন ভিডিও
এবার কোপা আমেরিকার শুরুতেই দিয়েগো মারাদোনার তোপের মুখে পড়েন মেসি। আর্জেন্টিনা দলের হয়ে মেসির দায়বদ্ধতাতেও প্রশ্ন তুলেছিলেন মারাদোনা। ফাইনালের আগে হুঁশিয়ারিও দিয়েছেন কোপায় চ্যাম্পিয়ন না হলে মেসি সহ গোটা আর্জেন্টিনা দলকে দেশে ঢুকতে দেওয়া উচিত নয়।
এর আগেও মেসি একবার বেসরকারিভাবে  দেশের জার্সি গায়ে না তোলার কথা জানিয়ে দিয়েছিলেন। সেই সময় আর্জেন্টিনা ফুটবল ফেডারেশনের কিছু কর্তার মধ্যস্থতায় মেসি দেশের হয়ে খেলতে ফের রাজি হয়েছিলেন। কিন্তু, এবার কি সত্যি সত্যি মেসির অবসরের ঘোষণাকে প্রত্যাহার করানো যাবে? আর্জেন্টিনা ফুটবল ফেডারেশন কোন পথে হাঁটবে? এখন সেই দিকেই তাকিয়ে মেসির ভক্তকূল। 
মেসির সেরা ১০ গোলের ভিডিও দেখুন...